《四月五日后圃酴醾芍药侍郎三花盛开醉吕成三》
宋代·陈著

酴醾忽尽花，春与夏交加。
顷刻当千日，风流能几家。
香丛迷粉蝶，曲蔓走青蛇。
火急要清赏，可人归未邪。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。